Univerzita Pavla Jozefa Šafárika v Košiciach, Právnická fakulta

Katedra pracovného práva a práva sociálneho zabezpečenia

**Podmienky priebežnej kontroly štúdia predmetu**

**DIPLOMOVÁ PRÁCA - seminár**

**letný semester, denné a externé bakalárske štúdium**

Po schválení témy diplomovej práce katedrou je **povinnosťou študenta:**

1. **oboznámiť sa so „Zásadami pre spracovanie diplomových prác“** (viď. webová stránka fakulty)
2. **skontaktovať sa s vedúcim** jeho práce v termíne **do dvoch týždňov od schválenia témy DP. práce,**
3. **konzultovať** postup spracovania diplomovej práce s vedúcim práce
4. **predložiť vedúcemu** práce na odsúhlasenie základnú osnovu práce a po porade s ním aj zoznam literárnych zdrojov.

**Splnenie** uvedených **povinností** je **podmienkou priebežnej kontroly** štúdia a úspešného **absolvovania predmetu** diplomová práca v letnom semestri akademického roku, ako aj pridelenia počtu kreditov predpísaného schváleným študijným programom (viď. informáciu o študijnom programe v AIS-e).